02.09.2021
Аԥсны Аҳәынҭқарра Ахада Аслан Бжьаниа Арцах ажәлар аҳәынҭқарратә ныҳәа - Ареспублика амш рыдиныҳәалеит
«Ҳаҭыр зқәу Араиқ Владимир-иҧа!
Аҧсны жәлар рыхьӡала хаҭала сара сыхьӡала ишәыдысныҳәалоит аҳәынҭқарратә ныҳәа - Ареспублика амш.
1991 ш. цәыббрамза 2 рзы арцахәтәи аҳәынҭқарра аргылареи асоциалтә-економикатә ҿиареи, ауаҩы изинқәеи ихақәиҭрақәеи рыхьчареи рзы аамҭа ҽыц хацыркхеит.
Иахьа Арцах иуадаҩу аибашьратә аамҭа иҭагылоуп. Аҧсадгьыл ахақәиҭтәра рхы ақәырҵеит зықьҩыла иреиӷьу арҧарцәеи аҭыҧҳацәеи. Убри аангьы, ҳаҭыр зқәу Араиқ Владимир-иҧа, Шәара зхадараҿы шәыҟоу атәыла анапхгара иалшо зегьы ҟанаҵоит ашәарҭадара алыршаразы, Арцах аҭынчреи аҭышәынтәалареи реиқәырхаразы.
Ҳаҭыр зқәу Араиқ Владимир-иҧа, ишәзеиӷьасшьоит агәабзиара, агәамч, иҳараку аҳәынҭқарратә маҵзураҿы аихьӡарақәа, Арцах ажәлар зегьы - аҭынчр, ахирра, аизҳазыӷьара".